ਕੁੜੀਆਂ ਮੁੰਡਿਆਂ ਮੁਕਾਬਲੇ ਵੱਧ ਗੋਦ ਕਿਉਂ ਲਈਆਂ ਜਾ ਰਹੀਆਂ ਹਨ\nਭਾਰਤ ਵਿੱਚ ਕੁੜੀਆਂ ਨੂੰ ਵੱਧ ਗੋਦ ਲੈਣ ਪਿੱਛੇ ਕਈ ਕਾਰਨ ਹਨ

ਇਸੇ ਖੁਸ਼ੀ ਦੀ ਤਲਾਸ਼ ਵਿੱਚ ਉੱਤਰ ਪ੍ਰਦੇਸ਼ ਵਿੱਚ ਰਹਿਣ ਵਾਲੀ ਸਵਿਤਾ ਅਤੇ ਉਨ੍ਹਾਂ ਦੇ ਪਤੀ ਇੱਕ ਅਨਾਥ ਆਸ਼ਰਮ ਪਹੁੰਚੇ।

ਉੱਥੇ ਉਨ੍ਹਾਂ ਨੂੰ ਪਿਆਰੀ ਜਿਹੀ ਬੱਚੀ ਦੇ ਰੂਪ ਵਿੱਚ ਇੱਕ ਨਵੀਂ ਦੁਨੀਆਂ ਮਿਲ ਗਈ।

ਇੱਕ-ਦੂਸਰੇ ਤੋਂ ਅਣਜਾਣ ਮਾਪੇ ਤੇ ਬੱਚੀ ਅੱਜ ਇੱਕ-ਦੂਜੇ ਦੀ ਜ਼ਿੰਦਗੀ ਦਾ ਅਹਿਮ ਹਿੱਸਾ ਬਣ ਗਏ ਹਨ।

ਇਹ ਵੀ ਪੜ੍ਹੋ:

ਯੂਪੀ ਦੀ ਰਹਿਣ ਵਾਲੀ ਸਵਿਤਾ ਆਪਣੀ ਜ਼ਿੰਦਗੀ ਵਿੱਚ ਇੱਕ ਨਵੇਂ ਮਹਿਮਾਨ ਨੂੰ ਲਿਆਉਣ ਦੀ ਵਜ੍ਹਾ ਕੁਝ ਇਸ ਤਰ੍ਹਾਂ ਦੱਸਦੀ ਹੈ।

ਉਹ ਕਹਿੰਦੀ ਹੈ, "ਮੈਂ ਅਜਿਹੇ ਇਲਾਕੇ ਤੋਂ ਆਉਂਦੀ ਹਾਂ ਜਿੱਥੇ ਧੀਆਂ ਨੂੰ ਬੋਝ ਵਾਂਗ ਪਾਲਿਆ ਜਾਂਦਾ ਹੈ। ਉਨ੍ਹਾਂ ਨੂੰ ਨਿਪਟਾਉਣ ਉੱਤੇ ਜ਼ੋਰ ਦਿੱਤਾ ਜਾਂਦਾ ਹੈ। ਚੋਰੀ ਨਾਲ ਲਿੰਗ ਜਾਂਚ ਕਰਵਾਈ ਜਾਂਦੀ ਹੈ ਪਰ ਮੈਂ ਇਸ ਸੋਚ ਨੂੰ ਬਦਲਦੇ ਹੋਏ ਧੀ ਨੂੰ ਪਾਲਣਾ ਚਾਹੁੰਦੀ ਸੀ।"

"ਧੀਆਂ ਵੀ ਉੰਨੇ ਹੀ ਪਿਆਰ ਅਤੇ ਸਨਮਾਨ ਦੀ ਹੱਕਦਾਰ ਹਨ ਜਿੰਨਾ ਕਿ ਮੁੰਡੇ। ਇਸ ਲਈ ਇੱਕ ਬੇਟਾ ਹੋਣ ਦੇ ਬਾਵਜੂਦ ਵੀ ਮੈਂ ਇੱਕ ਬੱਚੀ ਨੂੰ ਬਰਾਬਰੀ ਅਤੇ ਪਿਆਰ ਭਰੀ ਜ਼ਿੰਦਗੀ ਦੇਣ ਦਾ ਫੈਸਲਾ ਕੀਤਾ। ਅੱਜ ਮੇਰੀ ਧੀ ਪੀਹੂ ਸਾਰਿਆਂ ਦੀ ਪਿਆਰੀ ਬਣ ਗਈ ਹੈ।"

ਅੰਕੜੇ ਭਰਦੇ ਗਵਾਹੀ

ਜਿੱਥੇ ਦੇਸ ਦੇ ਕਈ ਹਿੱਸਿਆਂ ਵਿੱਚ ਧੀਆਂ ਨੂੰ ਪਸੰਦ ਨਹੀਂ ਕੀਤਾ ਜਾਂਦਾ ਉੱਥੇ ਅਜਿਹੇ ਲੋਕ ਵੀ ਹਨ ਜੋ ਧੀਆਂ ਨੂੰ ਗੋਦ ਲੈ ਕੇ ਆਪਣੇ ਅਤੇ ਉਨ੍ਹਾਂ ਦੇ ਜੀਵਨ ਦੀਆਂ ਕਮੀਆਂ ਦੂਰ ਕਰ ਰਹੇ ਹਨ।

ਇੰਨਾ ਹੀ ਨਹੀਂ ਮੁੰਡਿਆਂ ਦੇ ਮੁਕਾਬਲੇ ਕੁੜੀਆਂ ਨੂੰ ਗੋਦ ਲੈਣ ਵਾਲੇ ਲੋਕਾਂ ਦੀ ਗਿਣਤੀ ਵੀ ਕਿਤੇ ਵੱਧ ਹੈ। 

ਸੈਂਟਰਲ ਅਡੌਪਸ਼ਨ ਰਿਸੋਰਸ ਏਜੰਸੀ (CARA) ਦੇ 2018-2019 ਦੇ ਅੰਕੜਿਆਂ ਮੁਤਾਬਿਕ ਇਸ ਇੱਕ ਸਾਲ ਵਿੱਚ ਲੋਕਾਂ ਨੇ ਕਰੀਬ 60 ਫੀਸਦ ਕੁੜੀਆਂ ਗੋਦ ਲਈਆਂ ਹਨ।

ਸਵਿਤਾ ਪਾਟਿਲ ਆਪਣੀ ਧੀ ਪੀਹੂ ਅਤੇ ਬੇਟੇ ਦੇ ਨਾਲ

ਲੋਕ ਮੁੰਡਿਆਂ ਤੋਂ ਕਿਤੇ ਵੱਧ ਕੁੜੀਆਂ ਨੂੰ ਗੋਦ ਲੈ ਰਹੇ ਹਨ। 2018-2019 ਵਿੱਚ ਭਾਰਤ ਵਿੱਚ ਕੁੱਲ 3374 ਬੱਚੇ ਗੋਦ ਲਏ ਗਏ ਸਨ। ਇਨ੍ਹਾਂ ਵਿੱਚ 1977 ਕੁੜੀਆਂ ਅਤੇ 1397 ਮੁੰਡੇ ਸਨ।

CARA ਬੱਚਾ ਗੋਦ ਲੈਣ ਦੇ ਮਾਮਲਿਆਂ ਵਿੱਚ ਨੋਡਲ ਬੌਡੀ ਵਾਂਗ ਕੰਮ ਕਰਦੀ ਹੈ। ਇਹ ਮੁੱਖ ਤੌਰ ਉੱਤੇ ਅਨਾਥ, ਛੱਡੇ ਗਏ ਅਤੇ ਆਤਮ ਸਮਰਪਣ ਕੀਤੇ ਗਏ ਬੱਚਿਆਂ ਦੇ ਐਡੌਪਸ਼ਨ ਲਈ ਕੰਮ ਕਰਦੀ ਹੈ।

ਨਵੇਂ ਅੰਕੜਿਆਂ ਦੇ ਮੁਤਾਬਿਕ ਭਾਰਤ ਤੋਂ ਬਾਹਰ ਦੀ ਗੱਲ ਕਰੀਏ ਤਾਂ ਕੁੱਲ 653 ਬੱਚੇ ਗੋਦ ਲਏ ਗਏ ਹਨ ਜਿਨ੍ਹਾਂ ਵਿੱਚ 421 ਲੜਕੀਆਂ ਅਤੇ 232 ਲੜਕੇ ਸਨ।

ਇਸ ਤਰ੍ਹਾਂ ਇਸ ਸਾਲ ਕੁੱਲ 4027 ਬੱਚੇ ਗੋਦ ਲਏ ਗਏ ਸਨ। ਗੋਦ ਲੈਣ ਦੇ ਮਾਮਲਿਆਂ ਵਿੱਚ ਮਹਾਰਾਸ਼ਟਰ ਸਭ ਤੋਂ ਅੱਗੇ ਰਿਹਾ ਹੈ। ਇੱਥੇ ਕੁੱਲ ਮਿਲਾ ਕੇ 477 ਬੱਚੇ ਗੋਦ ਲਏ ਬੱਚੇ ਗਏ ਸਨ।

ਇਹ ਅੰਕੜਾ ਕਈ ਸਾਲਾਂ ਤੋਂ ਅਜਿਹਾ ਹੀ ਬਣਿਆ ਹੋਇਆ ਹੈ। 2016-17 ਦੀ ਗੱਲ ਕਰੀਏ ਤਾਂ ਭਾਰਤ ਵਿੱਚ 3210 ਬੱਚੇ ਗੋਦ ਲਏ ਗਏ ਸਨ ਜਿਨ੍ਹਾਂ ਵਿੱਚ 1975 ਕੁੜੀਆਂ ਅਤੇ 1295 ਮੁੰਡੇ ਹਨ।

2015-16 ਵਿੱਚ 3011 ਬੱਚੇ ਗੋਦ ਲਏ ਗਏ ਸਨ। ਇਨ੍ਹਾਂ ਵਿੱਚ ਕੁੜੀਆਂ 1855...\n\ntl;dr:
ਸਵਿਤਾ ਦੀ ਜ਼ਿੰਦਗੀ ਵਿੱਚ ਬੱਚੇ ਦੀ ਕਮੀ ਤਾਂ ਨਹੀਂ ਸੀ ਪਰ ਉਹ ਇੱਕ ਧੀ ਚਾਹੁੰਦੀ ਸੀ। ਅਜਿਹਾ ਵੀ ਨਹੀਂ ਸੀ ਕਿ ਉਹ ਮਾਂ ਨਹੀਂ ਬਣ ਸਕਦੀ ਸੀ ਪਰ ਉਨ੍ਹਾਂ ਨੂੰ ਇੱਕ ਬੱਚੀ ਨੂੰ ਗੋਦ ਲੈਣਾ ਸੀ।